तुरुन्तै कर्नीलियसले पत्रुसलाई खोज्न मान्छेहरू पठाउँछ। अर्को दिन उनीहरू जोप्पा पुग्नै लाग्दा पत्रुस शिमोनको घरको कौसीमा बसिरहेको हुन्छ। ऊ बसिरहेकै बेला परमेश्वरले चमत्कार गरेर उसको मनमा केही विचार हालिदिनुहुन्छ। पत्रुसलाई स्वर्गबाट एउटा ठूलो कपडा झरेको जस्तो लाग्छ। त्यो कपडामा अनेक थरीका जनावरहरू हुन्छन्। परमेश्वरको व्यवस्थाअनुसार ती जनावरहरू अशुद्ध भएकोले खानु हुँदैनथ्यो। त्यसपछि, एउटा आवाज आउँछ: ‘उठ, पत्रुस। मार र खाऊ।’
